Garmin International

205. Senderisme en tren: de Centelles a Belenyà per la serra de Fonderola (Puigsagordi, Puig de la Creu) i la MD de l'Ajuda
ATENCIÓ: el pas del pont de l'Illa està TANCAT (propietat privada) Hem afegir waypoints de seguiment alternatius. Per anar a l'estació girar a l'esquerra just abans de passar sota la C-17 (waypoint). Seguir pista paral·lela a autopista durant 340 m. Girar dreta i passar ara sí sota la C-17. Passada la rotonda a la dreta durant 225 m. Abans creuar vies del tren, girar dreta. Estació a 75 m (total 950 m des de la desviació). LA TRAVESSA Travessa entre les estacions de Centelles i de Balenyà-Els Hostalets tot recorrent els penya-segats de la serra de Fonderola, una carena formada per margues blaves i calcàries que s'aixeca sobre ambdues poblacions. No forma part estrictament dels Cingles de Bertí, però en son una continuació gairebé natural, només separada d'aquesta per la riera del Marçó. L'entorn ofereix innombrables possibilitats de travesses i excursions. Aquesta proposta és només una de les possibles, però és una de les més directes i completes que es poden fer per visitar els tres cims que formen la serra. A part de les excel·lents panoràmiques de les que gaudirem durant el recorregut, durant la travessa visitarem diferents elements d'interès patrimonial. A part del nucli de Centelles que ben bé mereix un tomb, d'especial menció és la MD de l'Ajuda, antic nucli de Balenyà, un conjunt arquitectònic que va créixer al voltant de l'església romànica de l'Ajuda. Tot i així encara hi ha elements patrimonials que tot i passar-hi a prop, no visitarem. Entre aquests hi ha els dolmens de la Caixa del Moro i de Mirambell, o l'ermita de Vilageriu. DIFICULTAT La travessa és de durada mitjana, sense excessiu desnivell ni distància. Els camins són clars, tot i que hi ha punts que poden ser un xic aeris. Son pocs i estan molt localitzats al tram del Grau de les Escales i en algun punt de la serra de Fonderola. ELS SENDERS La ruta no segueix senders homologats i abalisats però sí trams de rutes de l'Ajuntament de Centelles i Balenyà, circuits que solen estar marcats als als indicadors. Les rutes de Centelles també es senyalitzen amb pintura. ELS TRENS -Estació de sortida: Centelles (Rodalies de Catalunya): situada a pocs metres del centre de la població, pel qual passarem. -Estació d’arribada: Balenyà-Els Hostalets (Rodalies de Catalunya): situada a ponent de la població, un pèl apartada. Podeu consultar aquí els HORARIS DE RODALIES DE CATALUNYA. AQUÍ NOM